Medal of Honor: Frontline

Medal of Honor: Frontline on EA Los Angelesin kehittämä ensimmäisen persoonan ammuntapeli, joka on osa Medal of Honor -pelisarjaa. Electronic Arts julkaisi pelin PlayStation 2:lle, Nintendo GameCubelle ja Xboxille.

Pelihahmona ohjataan 101. maahanlaskudivisioonan luutnantti Jimmy Pattersonia, joka työskentelee OSS:lle. Pelissä on noin 20 toisen maailmansodan asetta. Pattersonin tehtävä on edetä läpi toisen maailmansodan Euroopan taistelut ja kaapata natsi-Saksan Horten Ho 229 -pommittajan prototyyppi, joka on toiselta nimeltään pelissä HO-IX.

Pelissä liitytään myös operaatio Market Gardeniin, Normandian maihinnousuun, ja saksalaisen sukellusveneen kyytiin. Pelissä on aseina muun muassa saksalainen G43-kiikarikivääri, panssarikauhu ja varsikäsikranaatteja.

 Aiheesta muualla 
 Viralliset sivut 
 Planet Medal of Honor 

Luokka:Vuoden 2002 videopelit
Luokka:PlayStation 2 -pelit
Luokka:Nintendo GameCube -pelit
Luokka:Xbox-pelit
Luokka:PlayStation 3 -pelit
Luokka:PlayStation Network -pelit
Luokka:Medal of Honor -pelit
Luokka:Toiseen maailmansotaan sijoittuvat videopelit